**ZMLUVA O DIELO**

uzavretá podľa § 536 a nasl. zákona 513/1991 (Obchodný zákonník) v znení neskorších predpisov medzi týmito zmluvnými stranami:

**1. Objednávateľ: Mesto Tvrdošín**

Sídlo: Trojičné námestie 185/2, 027 44 Tvrdošín

v zastúpení: Ing. Ivan Šaško, primátor mesta

Bankové spojenie: VÚB, a. s.

Číslo účtu: SK32 0200 0000 0000 1882 8332

IČO: 00 314 901

DIČ: 20202573929

(ďalej len „objednávateľ") a

**2. Zhotoviteľ: Cestné stavby Liptovský Mikuláš spol. s r.o.**

Sídlo: ul. 1. mája 724, 031 01 Liptovský Mikuláš

v zastúpení:

zapísaný : v OR Okresného súdu Žilina, oddiel sro, vložka č. 426/L

IČO: 31 563 732

DIČ: 2020427046

IČ DPH: SK2020427046

Bankové spojenie: UNI CREDIT BANK

Číslo účtu : 6605733001/1111

IBAN : SK59 1111 0000 0066 0573 3001

(ďalej len „zhotoviteľ")

**Preambula**

Táto zmluva sa uzatvára na základe verejného obstarávania uskutočneného v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov a § 536 a nasl. zákona č. 513/1991 Zb. Obchodný zákonník v znení neskorších predpisov. Uzavretá zmluva nesmie byť v rozpore s výzvou na predloženie cenovej ponuky a ponukou predloženou úspešným uchádzačom.

**Článok I.**

**Predmet zmluvy**

1. Predmetom tejto zmluvy je záväzok zhotoviteľa zhotoviť dielo:

**„Miestne komunikácie IBV Breziny, Tvrdošín“**

za podmienok uvedených v tejto zmluve pre objednávateľa vo vlastnom mene a na vlastnú zodpovednosť. Zhotoviteľ zrealizuje dielo podľa výkazu výmer, ktoré sú súčasťou tejto zmluvy.

1. Zhotoviteľ sa zaväzuje pre objednávateľa vyhotoviť dielo podľa tejto zmluvy a toto dielo odovzdať v dohodnutom termíne. Objednávateľ sa zaväzuje riadne vyhotovené a odovzdané dielo prevziať a zaplatiť zaň cenu podľa článku IV. tejto zmluvy.
2. Zhotoviteľ je spoločnosťou, ktorá je pre objednávateľa spôsobilá zhotoviť dielo, a to v súlade s touto zmluvou a v takej kvalite, aby dielo zodpovedalo požiadavkám na jeho obvyklé užívanie, technickým požiadavkám/normám a touto zmluvou vymieneným vlastnostiam.

**Článok II.**

**Dielo**

1. Dielom sa na účely tejto zmluvy rozumie riadne a včasné vykonanie stavebných prác podľa projektovej dokumentácie a výkazu výmer, ktoré sú súčasťou tejto zmluvy.
2. Riadnym a včasným vykonaním celého diela sa na účely tejto zmluvy rozumie realizácia stavebných prác v súlade s projektovou dokumentáciou, v termíne určenom v Čl. V tejto zmluvy a jeho protokolárne odovzdanie objednávateľovi. Zhotoviteľ je povinný súčasne s protokolárnym odovzdaním diela odovzdať všetky nevyhnutné doklady k riadnemu užívaniu diela

3. Zhotoviteľ podpisom tejto zmluvy potvrdzuje, že je s projektovou dokumentáciou riadne oboznámený, nemá v nich nejasnosti, považuje ich za úplné, určité a jasné, z ktorých vyplývajú požiadavky objednávateľa určite, jasne a zrozumiteľne.

**Článok III.**

**Spôsob vykonania diela**

1. Zhotoviteľ je oprávnený poveriť vykonaním jednotlivých úkonov na plnení zmluvy svojich zamestnancov. Ak plnenie časti zmluvy vykonáva tretími osobami (subdodávateľa/subdodávateľov) zodpovedá za dielo voči objednávateľovi v celom rozsahu tak, akoby dielo vykonával sám.
2. V prípade, že zhotoviteľ bude počas plnenia zmluvy realizovať zákazku prostredníctvom subdodávateľa/subdodávateľov, je povinný objednávateľovi do piatich pracovných dní od uzatvorenia písomnej zmluvy so subdodávateľom/subdodávateľmi písomne túto skutočnosť oznámiť s uvedením obchodného mena/názvu, sídla/miesta podnikania, identifikačného čísla alebo dátumu narodenia, ak nebolo pridelené identifikačné číslo a podielu, ktorý bude subdodávateľ/subdodávatelia realizovať s vecne vymedzenou časťou tohto plnenia.
3. Pri plnení predmetu tejto zmluvy sa zhotoviteľ zaväzuje dodržiavať všeobecne záväzné právne predpisy, technické normy, dojednania tejto zmluvy, pokyny a požiadavky objednávateľa, zápisy a dohody zmluvných strán, rozhodnutia a vyjadrenia príslušných orgánov verejnej správy, najmä štátnych orgánov a orgánov územnej samosprávy.

**Článok IV.**

**Cena za dielo a platobné podmienky**

1. Cena za vykonanie diela je výsledkom verejného obstarávania, ktoré vykonal objednávateľ, pričom cena za dielo bola kritériom na vyhodnotenie ponúk s váhovosťou 100 % .

2. Zmluvné strany sa dohodli na cene za vykonanie celého diela vo výške

............................,- Eur bez DPH,

t. j ..................,- Eur s DPH v zákonom stanovenej sadzbe ku dňu zdaniteľného plnenia.

3. Cena diela je určená na základe rozpočtu, obsahujúceho cenu diela, v zmysle prílohy č. 1, ktorá je neoddeliteľnou súčasťou tejto zmluvy.

4. Dohodnutá cena diela zahŕňa všetky náklady spojené s vyhotovovaním diela, náhrady za stratu času, hotové výdavky, náklady na dopravu, ubytovanie a ostatné výdavky.

5. Rozpočet uvedený v prílohe č. 1 je konečný a záväzný. Zhotoviteľ sa nemôže domáhať zvýšenia ceny, ak sa pri vykonávaní diela objaví potreba činností nezahrnutých do rozpočtu a nemôže sa ani domáhať, aby sa zvýšila cena o sumu, o ktorú zhotoviteľ nevyhnutne prevýšil náklady účelne vynaložené na dielo. Primerané zvýšenie ceny je prípustné len v prípade, ak sa vyskytne nevyhnutná potreba vykonania prác, ktoré nebolo možné v čase uzavretia tejto zmluvy predvídať a bude až následne vzájomne písomne odsúhlasené.

6. Objednávateľ sa zaväzuje uhradiť celkovú cenu diela po jeho riadnom a včasnom vykonaní, odovzdaní a prebratí zhotoveného diela a to na základe vystavenej faktúry, ktorá bude spĺňať všetky zákonné náležitosti.

7. Zhotoviteľ je oprávnený vystaviť faktúru po vykonaní diela a jeho odovzdaní a prevzatí. V prípade ak pri odovzdaní a prevzatí diela budú zistené nedostatky, ktoré nebránia riadnemu užívaniu diela, je Zhotoviteľ oprávnený vystaviť faktúru na odovzdané a prevzaté dielo, až po odstránení nedostatkov. Faktúra je splatná v lehote do 60 dní odo dňa doručenia Objednávateľovi na adresu uvedenú v záhlaví tejto zmluvy, čo Zhotoviteľ berie na vedomie, s uvedenou lehotou splatnosti vyslovene súhlasí a prehlasuje, že uvedená lehota 60 dní nie je v hrubom nepomere k právam a povinnostiam vyplývajúcich Zhotoviteľovi tohto záväzkového vzťahu. Lehota splatnosti začína plynúť dňom nasledujúcim po dni, v ktorom bola faktúra doručená.

8. Zmluvné strany sa dohodli a potvrdzujú, že predpokladom pre vznik nároku na zaplatenie ceny za Dielo je vyhotovenie a podpísanie Súpisu vykonaných prác a Zisťovacieho protokolu osobami zodpovednými za riadenie stavebných prác:

Za objednávateľa:

Jana Urbanová - stavebný dozor, zapísaný v SKSI pod ev. č. 07577\*10\* tel.: 043/5309 018, e-mail: [jana.urbanova@tvrdosin.sk](mailto:jana.urbanova@tvrdosin.sk)

Za zhotoviteľa

- stavbyvedúci:..................... , zapísaný v SKSI pod ev. č................................... , tel./fax:..............., mobilný telefón:................, e-mail.......................

9. Faktúra musí byť vystavená zo strany Zhotoviteľa v súlade s ustanoveniami tejto Zmluvy a musí spĺňať náležitosti daňového dokladu podľa príslušných právnych predpisov. Súčasťou faktúry musí byť odkaz na túto zmluvu a názov projektu. Výdavky vo faktúre musia byť rozdelené do jednotlivých položiek s uvedenými mernými jednotkami (zaokrúhlené na 3 desatinné miesta), jednotkovými cenami (zaokrúhlené na 2 desatinné miesta) s jednoznačnou identifikáciou, ktorej položky rozpočtu (prílohy č. 2) sa daná fakturovaná čiastka týka. Všetky peňažné čiastky musia byť uvedené zaokrúhlené na 2 desatinné miesta. Ku každej faktúre bude priložený originál akceptačného alebo iného dohodnutého protokolu podpísaného oboma zmluvnými stranami. Každá faktúra (vrátane príloh) musí byť doručená Objednávateľovi v troch vyhotoveniach.

10.V prípade ak budú vo faktúre uvedené údaje v rozpore so zmluvou, alebo nebude obsahovať všetky potrebné náležitosti v zmysle platných právnych predpisov, je to dôvod na odmietnutie faktúry a jej vrátenie na prepracovanie. Nová lehota splatnosti začne plynúť až po doručení opravenej (správnej) faktúry objednávateľovi.

11.Platba odmeny podľa tejto Zmluvy bude uskutočnená bezhotovostným prevodom na účet Zhotoviteľa uvedený v príslušnej faktúre, ak je tento účet iný ako je uvedený v tejto zmluve, pripojí Zhotoviteľ vyhlásenie o oprávnení s účtom disponovať. Povinnosť Objednávateľa zaplatiť odmenu sa bude považovať za splnenú pripísaním danej čiastky na účet Zhotoviteľa.

12.V zmysle kogentného ustanovenia § 12 ods. 1 písm. b) bod 3. zákona č. 254/1998 Z. z. o verejných prácach, v znení neskorších predpisov (ďalej len „Zákon o verejných prácach"), Objednávateľ zadrží 5 % z hodnoty každej faktúry ako zádržné a zostávajúcu časť hodnoty faktúry uhradí v lehote splatnosti uvedenej v tejto zmluve odo dňa jej doručenia Objednávateľovi za podmienky bezchybného vystavenia faktúry. Zádržné podľa tohto bodu zmluvy slúži na zabezpečenie práv Objednávateľa vyplývajúcich mu zo zodpovednosti Zhotoviteľa za vady a nedorobky, ktoré má dielo pri jeho odovzdaní a bude Objednávateľom vyplatené Zhotoviteľovi do 90 dní od odovzdania diela, v prípade odovzdávania diela po častiach, po odovzdaní poslednej časti diela. Ak budú počas preberacieho konania zistené vady alebo nedorobky, zádržné bude vyplatené do 90 dní od odstránenia všetkých zistených vád a nedorobkov."

**Článok V.**

**Čas plnenia**

1. Zhotoviteľ sa zaväzuje začať vykonávať dielo odo dňa účinnosti tejto zmluvy a odovzdať riadne vykonané dielo do:

**09/2016**

1. Zhotoviteľ má povinnosť spracovať časový, vecný a finančný harmonogram postupu prác do 7 dní od podpísania Zmluvy o dielo a v uvedenej lehote ho predložiť objednávateľovi.
2. Zhotoviteľ je povinný písomne oznámiť objednávateľovi dokončenie diela. Objednávateľ do troch pracovných dní, od obdržania oznámenia zvolá písomne odovzdania a prevzatia diela. Termínom odovzdania a prevzatia sa rozumie určený pracovný deň objednávateľom.

4. O odovzdaní a prevzatí diela sa spíše protokol, ktorý podpíšu pri odovzdávaní a prevzatí diela obe zmluvné strany. V prípade ak sa pri odovzdaní a prevzatí vyskytnú nedostatky, ktoré znemožňujú dielo riadne užívať, je zhotoviteľ povinný tieto nedostatky bez zbytočného odkladu odstrániť.

**Článok VI.**

**Iné práva a povinnosti zmluvných strán**

1. Zhotoviteľ je pri určení spôsobu vykonania diela viazaný pokynmi objednávateľa.

2. Zhotoviteľ je povinný akúkoľvek nejasnosť, prípadný rozpor s projektovou dokumentáciou konzultovať s objednávateľom

3. Zhotoviteľ je povinný upozorniť objednávateľa bez zbytočného odkladu na nevhodnú povahu pokynov daných mu objednávateľom na vykonanie diela. Ak nevhodné pokyny prekážajú v riadnom vykonávaní diela, je zhotoviteľ povinný jeho vykonávanie v nevyhnutnom rozsahu prerušiť do doby zmeny pokynov objednávateľa alebo písomného oznámenia, že objednávateľ trvá na vykonávaní diela s použitím daných pokynov. O dobu, po ktorú bolo potrebné vykonávanie diela prerušiť, sa predlžuje lehota určená na jeho dokončenie. Zhotoviteľ má nárok na úhradu nákladov spojených s prerušením vykonávania diela alebo s použitím nevhodných pokynov objednávateľa do doby, keď sa ich nevhodnosť mohla zistiť, ako aj na náhradu nákladov spojených s prerušením vykonávanie diela. Zhotoviteľ, ktorý splnil povinnosť uvedenú v bode 2 tohto článku, nezodpovedá za nemožnosť dokončenia diela alebo za vady dokončeného diela spôsobené nevhodnými pokynmi, ak objednávateľ na ich použití pri vykonávaní diela písomne trval.

1. Zhotoviteľ, ktorý nesplnil povinnosť uvedenú v bode 2, zodpovedá za vady diela spôsobené použitím nevhodných pokynov daných mu objednávateľom.
2. Zhotoviteľ je povinný dodržiavať všetky podmienky uložené objednávateľovi stavebným úradom, alebo akýmkoľvek iným orgánom verejnej správy v súvislosti s vykonaním diela. V prípade, ak zhotoviteľ nesplní čo i len jednu, uvedenú podmienku uloženú objednávateľovi stavebným úradom, orgánom verejnej správy ide o porušenie jeho povinnosti a objednávateľovi vzniká voči zhotoviteľovi nárok na náhradu škody, ktorá bude tvorená sankciami uloženými objednávateľovi stavebným úradom, alebo iným orgánom verejnej správy. Ak stavebný úrad, orgán verejnej správy uloží objednávateľovi povinnosť niečo vykonať, je povinný toto vykonať priamo zhotoviteľ, potom, ako mu objednávateľ uloženie takejto povinnosti písomne oznámi. Nevykonanie takto uloženej povinnosti je porušením povinností zhotoviteľa a objednávateľovi vzniká voči zhotoviteľovi aj nárok na náhradu škody, ktorá bude tvorená nákladmi účelne vynaloženými na vykonanie povinnosti uloženej objednávateľovi stavebným úradom, orgánom verejnej správy. Rovnaké následky má aj oznámenie zhotoviteľa o tom, že podmienky uložené stavebným úradom, iným orgánom verejnej správy nesplní.
3. Objednávateľ je oprávnený kontrolovať vykonávanie diela a prizývať si na kontrolu tretie osoby. Zhotoviteľ je povinný umožniť objednávateľovi kontrolu vykonávania diela. Ak objednávateľ zistí, že zhotoviteľ vykonáva dielo v rozpore so svojimi povinnosťami, je objednávateľ oprávnený dožadovať sa toho, aby zhotoviteľ odstránil vady vzniknuté nesprávnym vykonávaním a dielo vykonával riadnym spôsobom. Ak tak zhotoviteľ diela neurobí ani v primeranej lehote (30 dní) a postup zhotoviteľa by viedol nepochybne k porušeniu zmluvy, je objednávateľ oprávnený odstúpiť od zmluvy.

7. Zhotoviteľ je povinný dbať na dodržiavanie pracovnej disciplíny, opatrení bezpečnosti a ochrane zdravia pri práci a požiarnej ochrany svojich zamestnancov a zamestnancov svojich subdodávateľov (osobitne zákazu používania alkoholu a omamných látok) a dodržiavať všetky zmluvné podmienky. V prípade, ak objednávateľ zistí, že zamestnanci zhotoviteľa, resp. subdodávateľa závažne porušujú pracovnú disciplínu, zásady bezpečnosti práce a ochrany zdravia a požiarnej ochrany, podmienky nakladania s odpadmi, respektíve iné písomne dohodnuté podmienky, môže objednávateľ odstúpiť od zmluvy.

8. Zhotoviteľ je povinný najneskôr v posledný pracovný deň predchádzajúci dňu odovzdania staveniska uzatvoriť:

a.) poistenie proti poškodeniu alebo zničeniu majetku iných osôb spôsobené činmi alebo nedbalosťou zhotoviteľa;

b) poistenie proti usmrteniu alebo zraneniu osôb spôsobené činmi zhotoviteľa alebo jeho nedbalosťou;

c) poistenie proti poškodeniu diela a materiálov počas výstavby.

**Článok VII.**

**Zmluvná pokuta**

1. V prípade omeškania objednávateľa so zaplatením ceny diela, alebo akejkoľvek jej časti, ak boli splnené všetky podmienky na zaplatenie podľa tejto zmluvy (najmä riadne vystavená a doručená faktúra) má zhotoviteľ nárok na zaplatenie zmluvnej pokuty vo výške 0,01 % z dlžnej sumy za každý deň omeškania.
2. V prípade, ak zhotoviteľ poruší svoje povinnosti uvedené článku VI. bod. 1., 6. tejto zmluvy, vzniká objednávateľovi nárok na zmluvnú pokutu vo výške 1.000 ,- Eur a to osobitne za každú porušenú povinnosť. Zmluvná pokuta je splatná v lehote 10 dní odo dňa, v ktorom bola povinnosť porušená, alebo odo dňa kedy sa objednávateľ o porušení povinnosti dozvedel a písomne o tom zhotoviteľa oboznámil. Nárok na náhradu škody v plnom rozsahu nie je dotknutý vznikom nároku na zmluvnú pokutu, ani jej uhradením a zároveň nezaniká porušená povinnosť zhotoviteľa.
3. Zmluvná pokuta je splatná v lehote 10 dní odo dňa, v ktorom bola povinnosť porušená, alebo odo dňa kedy sa objednávateľ o porušení povinnosti dozvedel a písomne o tom zhotoviteľa oboznámil. Nárok na náhradu škody v plnom rozsahu nie je dotknutý vznikom nároku na zmluvnú pokutu, ani jej uhradením a zároveň nezaniká porušená povinnosť zhotoviteľa.
4. V prípade, ak zhotoviteľ poruší svoju povinnosť uvedenú v článku V. bod 1 tejto zmluvy, vzniká objednávateľovi nárok na zmluvnú pokutu vo výške 0,01 % z ceny diela za každý kalendárny deň porušenia tejto povinnosti. Zmluvná pokuta je splatná v lehote 10 dní odo dňa, v ktorom bola povinnosť porušená, alebo odo dňa kedy sa objednávateľ o porušení povinnosti dozvedel a písomne o tom zhotoviteľa oboznámil. Nárok na náhradu škody v plnom rozsahu nie je dotknutý vznikom nároku na zmluvnú pokutu, ani jej uhradením a zároveň nezaniká porušená povinnosť zhotoviteľa.

**Článok VIII.**

**Zodpovednosť za vady**

1. Zhotoviteľ zodpovedá za to, že dielo v čase jeho odovzdania objednávateľovi vlastnosti obvyklé, alebo vymienené v tejto zmluve, pričom vymienené vlastnosti majú prednosť.

2. Zhotoviteľ nezodpovedá za vady spôsobené dodržaním nevhodných pokynov daných mu objednávateľom, ak zhotoviteľ na nevhodnosť týchto pokynov upozornil a objednávateľ na ich dodržaní trval alebo ak zhotoviteľ túto nevhodnosť nemohol zistiť.

3. Zhotoviteľ poskytuje objednávateľovi záruku na dielo **v záručnej dobe 5 rokov** odo dňa odovzdania diela objednávateľovi. Záručná doba na použité materiály, výrobky a technologické dodávky určená výrobcom však musí byť v trvaní najmenej 24 mesiacov Záručná doba začína plynúť dňom odovzdania a prevzatia diela alebo jeho ucelenej časti. Pred ukončením záručnej lehoty zvolá objednávateľ hodnotenie stavu diela, ktoré bude vykonané v poslednom mesiaci záručnej doby spoločnou prehliadkou.

4. Počas záručnej doby pri vyskytnutí sa vád, zaväzuje sa zhotoviteľ vady odstrániť bezodplatne a bez zbytočného odkladu. Objednávateľ je povinný oznámiť zhotoviteľovi vady diela bez zbytočného odkladu po tom, čo ich zistí, alebo po tom, čo ich mal zistiť pri vynaložení odbornej starostlivosti pri prehliadke uskutočnenej pri odovzdaní a prebratí diela, alebo po tom, čo mohli byť zistené neskôr pri vynaložení odbornej starostlivosti.

5. Ak budú dodaním vadného diela porušené ustanovenia tejto zmluvy, môže objednávateľ diela:

a. požadovať odstránenie vád opravou diela, alebo

b. požadovať primeranú zľavu z ceny, alebo

c. odstúpiť od zmluvy.

**Článok IX.**

**Záverečné ustanovenia**

1. Akékoľvek zmeny tejto zmluvy je možné vykonať len po vzájomnej dohode zmluvných strán vo forme písomných očíslovaných dodatkov.
2. Vzťahy zmluvných strán, vyplývajúce z tejto zmluvy a v tejto zmluve bližšie neupravené, sa riadia príslušnými ustanoveniami Obchodného zákonníka a ďalších všeobecne záväzných právnych predpisov.

3. Táto zmluva nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia podľa § 47a Občianskeho zákonníka.

4. Od tejto zmluvy môže odstúpiť ktorákoľvek zo zmluvných strán, avšak iba zo zákonných dôvodov, alebo dôvodov uvedených v tejto zmluve.

a. Zhotoviteľ môže odstúpiť od tejto zmluvy v celom rozsahu ak:

□ objednávateľ požaduje také úpravy diela ktoré odporujú všeobecne záväzným právnym predpisom platným na území Slovenskej republiky alebo sú natoľko nevhodné, že zhotovené dielo, alebo jeho ucelenú časť by ich zohľadnením nebolo možné použiť na účely vyplývajúce z tejto zmluvy,

□ objednávateľ zhotoviteľovi písomne oznámi, že nemôže splniť svoje záväzky podľa tejto zmluvy,

□ objednávateľ ani napriek upozorneniu zhotoviteľa neplní svoje záväzky alebo je opakovane v omeškaní, a tým znemožňuje alebo výrazne ohrozuje splnenie záväzkov zhotoviteľa.

b. Objednávateľ môže odstúpiť od tejto zmluvy v celom rozsahu ak:

□ neprevezme stavenisko v dohodnutom termíne,

□ ak zhotoviteľ bude v omeškaní viac ako 10 dní oproti dohodnutému harmonogramu,

□ zhotoviteľ neodstráni v zmluvne určenej lehote vady, alebo nedostatky vytýkané objednávateľom,

□ zhotoviteľ v zmluvne stanovenej lehote nezapracuje alebo nezohľadní požiadavky objednávateľa k dielu,

□ dielo, má neodstrániteľné nedostatky, ktoré bránia tomu, aby sa dielo, mohlo použiť na zmluvou dohodnutý účel,

□ dielo, nezodpovedajú požiadavkám podľa tejto zmluvy a zhotoviteľ tieto požiadavky nesplnil ani po písomnom upozornení objednávateľa,

□ zhotoviteľ je aj napriek písomnému upozorneniu objednávateľa nečinný, opakovane je v omeškaní, ktoré zavinil alebo bezdôvodne odmieta spoluprácu s expertmi vybranými objednávateľom a tým znemožňuje alebo výrazne ohrozuje splnenie záväzkov,

□ zhotoviteľ oznámi, že nemôže z objektívnych dôvodov splniť záväzky z tejto zmluvy,

□ ak napriek prepracovaniu alebo nápravným opatreniam zhotoviteľa sú dodávky a práce alebo ich časti vadné v takom rozsahu, že ďalšie plnenie zmluvy nie je pre objednávateľa prijateľné,

□ v rozpore s ustanovením zmluvy zastavil realizáciu zmluvy alebo inak prejavil svoj úmysel nepokračovať v plnení zmluvy,

□ bude preukázateľne realizovať predmet zmluvy v rozpore s dohodnutými podmienkami tejto zmluvy,

□ neodstránil vady, na ktoré bol písomne upozornený v primerane poskytnutej lehote.

1. Účinky odstúpenia od zmluvy nastávajú dňom doručenia písomného oznámenia o odstúpení druhej zmluvnej strane. Týmto dňom zaniká zostávajúci záväzok zhotoviteľa. V prípade odstúpenia od zmluvy objednávateľom, sa tento zaväzuje vyplatiť zhotoviteľovi cenu za tú časť diela podľa rozpočtu, ktorá bola riadne a včas odovzdaná.
2. Odstúpenie od zmluvy sa nevzťahuje na ustanovenia o zmluvnej pokute.
3. Zmluvné strany sa dohodli, že akákoľvek zásielka doručovaná zmluvnými stranami podľa tejto zmluvy sa bude doručovať na adresy zmluvných strán uvedené v záhlaví tejto zmluvy a považuje sa za doručenú:

a. pri doručení osobne dňom jej odovzdania osobe oprávnenej za adresáta preberať zásielky alebo okamihom, keď táto osoba odmietne zásielku prevziať

b. pri doručovaní poštou dňom jej doručenia (ak adresát zásielku prevezme) alebo dňom odmietnutia prevzatia zásielky (ak adresát odmietne zásielku prevziať) alebo tretím dňom uloženia zásielky na pošte v ostatných prípadoch.

1. Táto zmluva je vyhotovená v 4 vyhotoveniach, z ktorých objednávateľ obdrží 2 a zhotoviteľ 2 vyhotovenia.
2. Zmluvné strany prehlasujú, že zmluvu uzatvorili slobodne, vážne, jej obsah je im dostatočne zrozumiteľný a určitý, ich zmluvná voľnosť je neobmedzená, s predmetom zmluvy sú oprávnení nakladať a na znak súhlasu s ňou ju vlastnoručne podpisujú.
3. Zmluva je platná dňom jej podpisu oboma zmluvnými stranami. Zmluva nadobudne účinnosť v zmysle § 47a ods. 1 zákona č. 40/1964 Zb. Občianskeho zákonníka v znení neskorších predpisov dňom nasledujúcim po dni jej zverejnenia na webovom sídle objednávateľa.

V Tvrdošíne, dňa V Liptovskom Mikuláši, dňa 16.06.2016

Objednávateľ: Zhotoviteľ:

Ing. Ivan Šaško

primátor mesta

Príloha č. 1. Rozpočet